cyanic-selkie/wikianc huggingface dataset:
Monika Navickienė
Politinė veikla
2016 m. Tėvynės sąjungos – Lietuvos krikščionių demokratų kandidatė į Socialinės apsaugos ir darbo ministro postą.
Išsilaipinimas Normandijoje
Išsilaipinimas Normandijoje buvo didžiausias pasaulio istorijoje jūrų desantas, kurio metu jūroje vienu metu buvo išlaipinta 156 tūkst. kareivių, palaikant 195,7 tūkst. jūrininkų ir vienu metu dalyvaujant beveik 7 tūkst. įvairių tipų karo ir transporto laivų.
Operacijos planavimas
Operacijos planavimas prasidėjo 1943 m. Dar gerokai prieš invazijos pradžią Sąjungininkai dėjo dideles pastangas jai užmaskuoti (operacija „Bodygard“), siekiant suklaidinti vokiečius dėl operacijos datos ir pagrindinių desanto krypčių. Oro sąlygos D dieną buvo, toli gražu, ne idealios, todėl operacijos pradžią teko nukelti 24 valandoms. Dar vienas atidėjimas būtų reiškęs operacijos nukėlimą mažiausiai porai savaičių, nes operacijos planuotojai privalėjo atsižvelgti į Mėnulio fazę ir kylančius potvynius ir atoslūgius, taigi, vos kelios dienos per mėnesį buvo tinkamos išsilaipinimui.
Pasiekimai
Dienos D pabaigoje anglai ir amerikiečiai išlaipino 5 pėstininkų, 3 oro desanto divizijas ir tankų brigadą. Jiems pavyko užimti 3 – 5 km pločio pakrantės juostą, nors ne visame fronte. Placdarmai buvo visiškai išlaisvinti nuo priešų tik birželio 7 d. Sąjungininkai pirmąją dieną nesugebėjo pasiekti užsibrėžtų tikslų dėl atkaklaus vokiečių priešinimosi, todėl puolimas nebuvo toks greitas kaip buvo suplanuota. Karantanas (Carentan), Sen Lo (St. Lô) ir Bajė (Bayeux) liko vokiečių rankose, o Kanas, pagrindinis tikslas, liko neužimtas iki liepos 21 d. Pirmąją dieną buvo sujungti tik „Juno“ ir „Gold“ sektoriai, o visi penki liko nesujungti iki birželio 12 d. Tačiau operacija įgijo tvirtas pozicijas, kurias Sąjungininkai išplėtė per artimiausius mėnesius (operacija „Kobra“). Vokiečių nuostoliai D-dieną siekė 1000 žuvusių, sąjungininkų aukų skaičius siekė mažiausiai 10 000, iš kurių 4 144 patvirtinti kaip žuvę.
Johann Strauss (Vyresnysis)
Biografija
Johanas Štrausas gimė 1804 m. kovo 14 d. Vienoje. Jo tėvai Francas ir Barbara laikė taverną Leopolštate − neturtingame Vienos priemiestyje, kur telkėsi atvykėliai amatininkai: čekai, lenkai, žydai. Johano senelis buvo judėjas (vėliau priėmęs katalikybę), atsikėlęs į Vieną iš Budos. Johanas Štrausas vėliau buvo pramintas Vyresniuoju ir Tėvu, kad atskirti nuo sūnaus bendravardžio, vėliau tapusio garsiu kompozitoriumi ir pavadinto „valsų karaliumi“, Johano Jaunesniojo (arba Sūnaus). Po motinos (1811 m.) ir tėvo (1816 m.) mirčių Johaną globojo Antonas Miuleris, kuris jį įdarbino pas knygų įrišėją. Šiuo laikotarpiu, 1817−1822 m., J. Štrausas pramoko groti smuiku iš žinomo muzikanto Johano Polišanskio (1779–1836). Po to mokėsi boso ir instrumentuotės pas Ignacą fon Zeifrydą ir tobulino grojimo smuiku techniką pas Leopoldą Jansą.
Mykoliškė
Istorija
XIX a. buvo viensėdis Smalvų valsčiuje.
Kabilninko valsčius
Istorija
Įkurtas XIX a. Vilniaus gubernijoje. 1927 m. balandžio 1 d. prijungtas Užunarotės valsčius, dalis Jasevos valsčiaus, dalis Mankonių valsčiaus ir dalis Medilo valsčiaus, o dalis Kabilninko valsčiaus prijungta prie Pastovių valsčiaus ir Medilo valsčiaus.
1988 m. vasaros olimpinės žaidynės
Miestai kandidatai
Galutiniame etape rungėsi du Azijos miestai: Nagoja (Japonija) ir Seulas (Pietų Korėja)
Rumunijos futbolo varžybos 2016–2017 m.
Turnyrinė lentelė po dviejų ratų:
Pastaba (taškų nuobaudos):
Benediktas Mickus
Biografija
2020 m. Lietuvos lengvosios atletikos čempionate pirmą kartą laimėjo 400 m sprinto rungtį.
Filadelfijos suvažiavimas
Filadelfijos suvažiavimas (dar gerai žinomas kaip Konstitucinis suvažiavimas, Federalinis suvažiavimas arba Didysis suvažiavimas Filadefijoje) – suvažiavimas, vykęs nuo 1787 metų gegužės 25 dienos iki rugsėjo 17-osios dienos Filadelfijoje, Pensilvanijos valstijoje. Suvažiavimo tikslas buvo išspręsti Jungtinių Amerikos Valstijų valdymo problemas, kurios atsirado vadovaujantis po nepriklausomybės nuo Didžiosios Britanijos paskelbimo priimtais Konfederacijos straipsniais. Nors suvažiavimas neva rengėsi tik peržiūrėti Konfederacijos straipsnius, daugelio jos šalininkų, kurių pagrindiniai buvo Džeimsas Medisonas ir Aleksandras Hamiltonas, tikslas nuo pat pradžių buvo sukurti naują valdymo sistemą, bet nesistengti pataisyti egzistuojančios. Delegatai suvažiavimo pirmininku išrinko Džordžą Vašingtoną. Suvažiavimo metu buvo priimta Jungtinių Amerikos Valstijų Konstitucija. Šis suvažiavimas yra vienas iš pagrindinių Jungtinių Amerikos Valstijų istorijos įvykių.
Tamsos širdis
Siužetas
Pasiekę vidinį postą, keliautojai randa jį gana apleistą, Marlou akis patraukia ant tvoros stulpų sudėtos nukirstos galvos. Prie Marlou prisistato it arlekinas apsirengęs, atviro būdo rusų jūreivis, kuris apie Kurcą kalba tarsi apie šventąjį, pasakoja apie jo prakalbas apie meilę, geraširdiškumą, apie jo keliones dėl dramblio kaulo, apie vietos vadų nusižeminimą ir dievobaimingą pagarbą Kurcui. Vėliau Marlou pamato ant neštuvų nešamą Kurcą – jis kaulėtas, sulysęs, sergantis, tačiau jo balsas užburiantis, jis prasižioja „tartum norėtų praryti visatą“. Laive Kurcas su valdytoju apie kažką tariasi, ginčijasi. Rusas vėliau prasitaria apie galimą laivo antpuolį. Naktį Marlou randa, kad Kurcas paliko kajutę ir pats šoka iš laivo paskui. Tolumoje čiabuviai atlieka raganiškas apeigas, ruošiasi puolimui. Marlou sustabdo Kurcą ir kitą dieną su juo išplaukia žemyn upe, o vietiniai išlydi savo „vadą“. Kelionės metu Kurcas labai suserga, laivas sugenda ir sustoja taisymui. Mirštantis Kurcas perduoda Marlou savo dokumentų pluoštą, kalba apie savo didingus planus, kol galiausiai miršta su žodžiais „siaubas! siaubas!“ lūpose. Kolonistai palaidoja Kurcą dumblo duobėje.
Čalendžerio gelmė
Žmogaus pilotuojamos misijos
Pirmasis šią gelmę pasiekė batiskafas „Trieste“ 1960 m. sausio 23 d. Šiuo Šveicarijos ir Italijos gamybos aparatu į gelmę nusileido amerikiečiai Don Walsh ir Jacques Piccard (kuris buvo vienas laivo autorių). Jų kelionė iki gelmės užtruko beveik 5 valandas.
Velingboro geležinkelio stotis
Istorija
1898 m. rugsėjo 2 d. stoties teritorijoje dėl pašto darbuotojų aplaidumo įvyko traukinio ir pašto vagonėlio avarija, kurios metu žuvo 7 žmonės ir dar 65 buvo sužeisti.
Giraitės ginkluotės gamykla
thumb|Logotipas
Veikla
Dabar Lietuvos Respublikos Ūkio ministerija valdo 100 % AB Giraitės ginkluotės gamyklos akcijų, kurių nominali vertė – 21,5 mln. litų. 2009 m. akcijos perimtos iš Ginklų fondo 2009 m. liepos mėn. LR Vyriausybės nutarimu.
Giraitės ginkluotės gamyklą saugo Lietuvos šaulių Sąjungos Objektų apsaugos būrys.
Journey through the Secret Life of Plants
„Journey through the Secret Life of Plants“ – amerikiečių atlikėjo Stevie Wonder garso takelio albumas, išleistas 1979 m. spalio 30 d. Garso takelis buvo skirtas filmui „The Secret Life of Plants“, kurį režisavo Walon Green. Filmas buvo paremtas Peter Tompkins ir Christopher Bird knyga, tokiu pačiu pavadinimu.
Genadijus Voronovas
1936 m. baigė Tomsko S. Kirovo vardo industrinio instituto kalnakasybos fakulteto elektromechanikos skyrių ir netrukus tapo partiniu funkcionieriumi: 1937–1938 m. dirbo VKP(b) Tomsko m. Kirovo rajono komiteto kultūros ir švietimo skyriaus vedėjo pavaduotoju, Prokopjevo miesto komiteto propagandos ir agitacijos skyriaus vedėju, miesto komiteto sekretoriumi, nuo 1939 m. – Čitos srities komiteto sekretoriumi, antruoju sekretoriumi. 1948–1950 m. – VKP(b) Čitos miesto komiteto pirmasis sekretorius, o 1950–1955 m. – Čitos srities komiteto pirmasis sekretorius.
Paryžiaus Šarlio de Golio tarptautinis oro uostas
2013 m. oro uostas aptarnavo 62 052 917 keleivių ir 497 763 lėktuvus. Pagal šį rodiklį jis yra 8 pasaulyje pagal užimtumą. Europoje šis oro uostas yra antras pagal užimtumą po Londono Hitrou oro uosto.
Kabardinai
Kabardinų nacionalinė apranga
Vyrišką nacionalinį kostiumą paprastai sudarė čerkesė su sidabro plokštelių dirželiu ir kinžalu, papacha, tymo čiuviakai su antblauzdžiais, Viršutiniai drabužiai – burka, avikailio kailiniai.
Šiaurės rytų Kaukazo kalbos
Šiaurės rytų Kaukazo kalbos, dar vadinamos Nachų-Dagestano kalbos, kaspinės kalbos – lingvistinė kalbų šeima, paplitusi nedidelėje teritorijoje Rusijos Šiaurės Kaukaze bei gretimose teritorijose Azerbaidžane. Nors patogumo dėlei grupuojama su kitomis Kaukazo regiono kalbinėmis šeimomis (Šiaurės vakarų Kaukazo kalbomis ir kartvelų kalbomis), šių trijų lingvistinių šeimų tarpusavio giminystė nėra įrodyta.
Mia Hamm
Ham iki 2013 m. priklausė įmuštų įvarčių rekordas, o 2017 m. ji yra trečia po buvusios komandos draugės Ebi Vambach ir kanadietės puolėjos Kristin Sinkleir. Šiuo metu ji užima trečią vietą JAV rinktinės istorijoje pagal pasirodymus tarptautinėse varžybose (276) ir pirmą vietą pagal rezultatyvius perdavimus per savo karjerą (144). Buvo du kartus (2001 ir 2002 m.) tituluota FIFA geriausia pasaulio žaidėja, o Pelé Ham ir jos komandos draugę Mišelę Akers įtraukė kaip vienas iš 125 geriausių FIFA žaidėjų, šiai organizacijai minint 100 metų jubiliejų. Penkerius metus iš eilės Ham buvo paskelbta geriausia JAV futbolininke ir laimėjo tris ESPY apdovanojimus, įskaitant Metų futbolininkės ir Metų sportininkės. Moterų sporto fondas 1997 ir 1999 metais ją paskelbė Metų sportininke. Jos vardas įrašytas Nacionaliniame futbolo šlovės muziejuje, Alabamos sporto šlovės muziejuje, Teksaso sporto šlovės muziejuje ir Šiaurės Karolinos futbolo šlovės muziejuje. Ham yra pirmoji moteris, įtraukta į Meksikoje esantį Pasaulio futbolo šlovės muziejų.
The Strokes
„The Strokes“ – amerikiečių roko grupė iš Niujorko (Jungtinės Amerikos Valstijos), susikūrusi 1998 m. Ją sudaro Džulianas Kasablankasas (vokalas), Nikas Valensis (gitara), Albertas Hamondas jaunesnysis (gitara), Nikolajus Freitiuras (bosinė gitara), Fabricijus Moretis (būgnai).
Greičių karjeras
Greičių karjeras – karjero tvenkinys Lietuvoje, Jurbarko rajone, 6,5 km į pietvakarius nuo Jurbarko, Nemuno slėnyje. Sudarytas išeksploatavus smėlio ir žvyro išteklius ir prisipildžius vandens. Tvenkinio ilgis iš vakarų į rytus – 0,87 km, plotis – iki 0,23 km. Yra keletas maudyklų. Altitudė 10,7 m. Šiaurinis krantas aukštas, prasideda Kalnėnų miškas. Pietinis krantas žemas, plyti pievos ir dirbami laukai. Į šiaurės vakarus įsikūrusios Greičių kolektyvinių sodų bendrijos, į rytus – Kalnėnų kolektyvinių sodų bendrija.
Šeivakojis
Šeivakojis – buvęs kaimas Joniškio rajono savivaldybėje, 1 km į šiaurę nuo Darginių.
Kazimieras Oleka
Biografija
1918 m. grįžo į Lietuvą ir tų pačių metų pabaigoje išrinktas į Kauno miesto tarybą. Jo iniciatyva centrinė laikinosios sostinės gatvė vietoj Kaiser-Wilhelm-Strasse pavadinta Laisvės alėja. 1919–1921 m. dirbo Kauno teismo taikos teisėju ir vyresniuoju notaru. 1921 m. paskirtas Centralinio valstybės archyvo pirmuoju direktoriumi.
Du kartus (1922 m. vasario 2 d. – 1923 m. vasario 23 d. ir 1923 m. vasario 23 d. – 1923 m. birželio 29 d.) Ernesto Galvanausko vadovaujamose vyriausybėse buvo vidaus reikalų ministras. Krikščionių demokratų partijos narys, išrinktas atstovu į Pirmąjį ir Antrąjį Seimus.
Želėdžio valsčius
Želėdžio valsčius – buvęs administracinis-teritorinis vienetas dabartinės šiaurės vakarų Baltarusijos teritorijoje, pasienyje su Lietuva. Centras – Želėdis.
Biržų rajono savivaldybės Jurgio Bielinio viešoji biblioteka
Istorija
thumb|100px|left|[[Jurgis Bielinis (1846–1918), knygnešys ir publicistas]]
1995 m. centrinė biblioteka vėl pavadinta viešąja biblioteka. 2010 m. bibliotekai suteiktas žymaus kraštiečio knygnešio Jurgio Bielinio vardas, išleista viešosios bibliotekos istorija „Knygnešio žemės biblioteka“. 2011 m. visose rajono bibliotekose įrengta viešojo interneto prieiga. 2020 m. Biržų, Vabalninko, Nemunėlio Radviliškio ir Juostaviečių maršrutais savo veiklą pradėjo mobilioji biblioteka.
Jaroslavas Cechanovičius
Įvertinimas
Pjesė bigbendui „Noriu groti bliuzą“ 1987 m. Respublikiniame džiazo kūrinių konkurse pažymėta pirmąja premija. 1988 m. dainos „Prie jūros senos“ ir „Jūra“ Respublikiniame konkurse buvo apdovanotos antra ir trečia vietomis. 1990 m. dainos „Rugsėjis“ ir „Vakaras prie telefono“ Respublikiniame šlagerių konkurse užėmė prizines vietas. 1996 m. daina „Sapno žmogus“ Respublikiniame konkurse skirtame Lietuvos radijo 70-mečiui pažymėta pirmąja premija.
Dainius Junevičius
Biografija
1981–1983 m. dirbo inžinieriumi gamykloje „Venta“, 1983–1990 m. – Puslaidininkių fizikos instituto jaunesnysis mokslo darbuotojas.
1991 m. pradėjo dirbti Užsienio reikalų ministerijoje Rytų ir Vidurio Europos skyriaus vyriaus. referentu, 1991–1992 m. – Lietuvos informacijos biuro Varšuvoje vadovas, laikinasis Lietuvos Respublikos reikalų patikėtinis Lenkijoje. 1992–1994 m. – Lietuvos ambasadorius Lenkijoje.
Michael Anaba
Atstovavo „Kauno Žalgirio“ futbolo klubui.
Georges Niang
Filadelfijos „76ers“ (2021–2023 m.)
2021 m. rugpjūčio 9 d. jis pasirašė 2 metų 6,7 mln. dolerių sutartį su Filadelfijos „76ers“.
Nazmi Gripshi
Teuta Durrës
2015 m. gegužės 9 d. debiutavo aukščiausioje lygoje, o jo atstovaudamas Teuta klubas išvykoje 2:3 pralaimėjo Kukësi.
Neišleidžiamasis paviršinių nuotekų tvenkinys
Veikimo principas
miniatiūra|421x421px|Neišleidžiamojo paviršinių nuotekų tvenkinio schema Lietaus vanduo nuo kietųjų dangų surenkamas paviršinių nuotekų surinkimo tinklais ir tiekiamas į neišleidžiamąjį paviršinių nuotekų tvenkinį. Atitekėjęs lietaus kiekis patenka į prieštvankos zoną, esančią paviršinių nuotekų įtekėjimo vietoje. Čia vyksta pirminis valymas – stambių teršalų pašalinimas. Sulaikomos su paviršinėmis nuotekomis atitekėjusios šiukšlės, buteliai, medžių lapai ir pan. tam, kad nepasklistų po visą tvenkinį. Prieštvankos tūris – nuo 15 % iki 30 % visos valyklos tūrio, o šlaitai ir dugnas turi būti sutvirtinti. Toliau vanduo teka į nuolatinio nuotekų kiekio zoną, kur vyksta antrinis valymas – nusodinimas. Nuolatinio nuotekų kiekio zonoje nuotėkos turi išbūti 2 – 4 savaites tam, kad būtų sudarytos palankios vandens augalų, mikroorganizmų ir dumblių augimo ir gyvenimo sąlygos. Teršalai čia mineralizuojami vykstant fiziniams ir biocheminiams procesams. Vandens lygis nuolatinio nuotekų kiekio zonoje priklauso nuo ištekėjimo elemento. Jei vandens lygis tvenkinyje pakyla aukščiau nei yra ištekėjimas (pvz., lietaus metu), vanduo iš tvenkinio palengva išteka. Tačiau esant intensyviam lietui, kai ženkliai pakyla vandens lygis tvenkinyje ir vanduo nespėja ištekėti per ištekio vamzdį, paviršinės nuotekos iš neišleidžiamojo tvenkinio gali pradėti lietis per avarinę nuopylą. none|miniatiūra|417x417px|Vandens lygio schema neišleidžiamajame paviršinių nuotekų tvenkinyje
Ziniūnėliai
Ziniūnėliai – buvęs kaimas Joniškio rajono savivaldybėje, 1 km į šiaurės vakarus nuo Ziniūnų.
Raguviškių II kapinynas
Istorija
Laidojant kaimo kapinėse mirusiuosius, o vėliau kasant pakilumoje duobes bulvių rūsiams, buvo randama archeologinių dirbinių. Dalis jų apie 1930 m. pateko į kunigo Konstantino Kuprio-Kuprevičiaus kolekciją. Radiniai būdingi IX-XII a. kuršių kapams. Manoma, kad kapinynas priklausė Mišučių piliakalnio bendruomenei. XVII-XVIII a. pietinėje kapinyno dalyje pradėti laidoti nuo maro, šiltinės ir kitų ligų mirę Raguviškių kaimo gyventojai.
Gimnastika 1920 m. vasaros olimpinėse žaidynėse
Gimnastika 1920 m. vasaros olimpinėse žaidynėse vyko šeštą kartą olimpinių žaidynių istorijoje. Varžytasi tik vyrų sportinės gimnastikos varžybose. Italijos rinktinė pelnė daugiausiai olimpinių aukso medalių.
Dalyvavusios šalys
Olimpinėse gimnastikos varžybose pirmą kartą debiutavo atstovai iš Čekoslovakijos, Egipto ir Monako.
Kelionių teisė
Turizmo teisė
Lietuvoje turizmo verslo organizavimo principus reguliuoja LR turizmo įstatymas. Jis nustato reikalavimus turizmo paslaugų teikimui ir turistų (vartotojų) teisių apsaugai bei valstybės, savivaldybių institucijų kompetenciją turizmo reguliavimo, planavimo ir turizmo išteklių naudojimo srityje.
Dunilovo apskritis
Istorija
thumb|left|Apskritis Naugarduko vaivadijoje
Pirmoji intifada
Pirmoji palestiniečių intifada  – palestiniečių sukilimas, vykęs 1987–1991 m. Izraelio per Šešių dienų karą užimtose teritorijose – Gazos Ruože ir Vakarų Krante, – siekiant įkurti Palestinos arabų valstybę. Kartais šios intifados pabaiga įvardijama kita data – 1993 m. rugsėjis, kai buvo pasirašyti Oslo susitarimai.
Fuglafjorduras
Fuglafjorduras – gyvenvietė ir savivaldybė Farerų salose, rytiniame Eisturojaus salos krante. Išsidėstęs įlankoje, krantas stačiai kyla į kalnus. Yra uostas, bažnyčia (nuo 1984 m.). Išvystyta žuvies pramonė.
Pirmoji intifada
Istorija
Intifados pradžią skatino didėjantis priešiškumas tarp palestiniečių ir izraeliečių. Per gatvių susirėmimus pasitaikė žuvusių karių ir civilių iš abiejų konfliktuojančių pusių. Tokie incidentai skatino neramumus visose teritorijose, o platesnio masto jos buvo Gazos Ruože. Be to, manoma, kad intifados priežastimi galėjo būti ir ilgalaikis Izraelio administracijos buvimas Palestinos žemėje. Nuo 1967 m. okupuotose teritorijose arabų gyventojai neturėjo Izraelio pilietybės, o Egiptui ir Jordanijai taip pat nereikėjo šių gyventojų, nes atsisakė teritorinių pretenzijų į Gazos Ruožą ir Vakarų Krantą. Kai kurie stebėtojai nurodė, kad palestiniečiai jautėsi paliktais jų arabų sąjungininkų, o Palestinos išsivadavimo organizacijai (PIO) nepavyko sunaikinti Izraelio ir sukurti Palestinos valstybės, kaip buvo žadėta. Tuo pačiu metu PIO nuo 1974 m. kliudė Izraeliui surengti rinkimus okupuotose teritorijose, kad po to jų gyventojams nereikėtų gyventi visą likusį gyvenimą kaip antrarūšiams piliečiams. PIO nebuvo vienintelė organizacija, kuri ragino palestiniečius imtis smurto. Įtakos palestiniečių visuomenėje siekė įvairios radikalaus islamo grupuotės: „Hamas“, „Palestinos islamo džihadas“ ir kt.
Raitoji artilerija
Raitoji artilerija buvo šiuolaikinės savaeigės artilerijos pirmtakė. Ji būdavo ginkluota lengvosiomis patrankomis ar haubicomis, kurias velkamas prijungdavo prie pirmagalių. Patrankų įgulos į mūšį ir iš jo jodavo (kiekvienas artileristas savo arkliu) arba kartais važiuodavo ant šaudmenų vežimaičių. Esant reikalui raitosios artilerijos baterijos judėdavo risčia. Tuo raitoji artilerija skyrėsi nuo senosios lauko artilerijos, kur pabūklus (dažnai - sunkesnius) irgi vilko arkliai, tačiau artileristai paprastai eidavo pėsti.
Atvykusi į numatytą vietą raitosios artilerijos baterija ar įgula nušokdavo nuo arklių, greitai atkabindavo pabūklus nuo pirmagalių, nutaikydavo, apšaudydavo karteče ar granatomis, po to vėl greitai prikabindavo pabūklus prie pirmagalių, sėsdavo ant arklių ir judėdavo į naują poziciją.
AC Sporting
„Sportingo“ klubas, o angliškuose šaltiniuose „Sporting Athletic Club“ – Libano futbolo klubas iš Beiruto.
Sagesse SC
Istorija
Klubas įkurtas 1943 m. Tuo metu vadinosi „Serslės“ klubu.
Klaksvikas
Klaksvikas  – antrasis pagal dydį miestas bei savivaldybė Farerų salose, esantis Bordojaus saloje, šalies šiaurėje. Yra uostas, bažnyčia (nuo 1963 m.). Išvystyta žvejybos, gėrimų pramonė. Pramonės parkas.
Strazdeliai (Joniškis)
Strazdeliai – buvęs kaimas Joniškio rajono savivaldybėje, 5 km į šiaurės rytus nuo Skaistgirio, pasienyje su Latvija.
Jákup Andreasen
Rinktinės
2022 m. birželio 11 d. rungtynėse prieš Lietuvos rinktinę J. Andreasenas pelnė įvartį ir Farerai išsiveržė į priekį 2:1. Namuose žaidusi Farerų rinktinė sugebėjo išlaikyti persvarą ir nugalėjo lietuvius rezultatu 2:1.
Walter John Downes
Volis Daunis (g. 1961 m. birželio 9 d.) – anglų futbolininkas, futbolo treneris.
Žaidėjo karjera
1988 m. persikėlė į „Sheffield United“, tačiau jo karjerą naujajame klube ribojo traumos, bei drausmė – du kartus buvo pašalintas iš aikštės per devynerias rungtynes.
AS Béziers (2007)
Istorija
2007 m. susijungė AS Saint-Chinian, FC Béziers Méditerranée ir Béziers-Méditerranée Football Cheminots klubai ir radosi naujas klubas.
Gidas
thumb|Austrijos [[kalnai|kalnų gidai Anselm Klotz (kairėje) ir Josef Frey (dešinėje), XIX a.]] Gidas  – asmuo, vedantis ekskursijas, vadovaujantis kelionėmis. Lietuvoje – teisės aktų nustatytus kvalifikacinius reikalavimus atitinkantis fizinis asmuo, kuris suteikia specialią informaciją apie lankomus muziejus, meno galerijas, gamtos, kultūros, mokslo, parodų ar kitus objektus arba vietoves. Paprastai ekskursijas veda tam pasiruošęs asmuo – ekskursijų vadovas (gidas) arba mokytojas, dėstytojas (mokomąsias ekskursijas).
Peter Singer
Požiūris į gyvūnus
Knygoje „Gyvūnų išlaisvinimas“ Singeris laikosi utilitaristo Jeremy Bentham idėjų ir teigia, jos žmonės turėtų kreipti didesnį dėmesį į gyvūnų jautrumą ir jų patiriamą kančią. Kitų požymių, kaip kad intelekto ar racionalumo svarba yra atmetama kaip nepagrįsta:
Singer atmeta idėjas, jog tokie patys žmonių ir kitų gyvūnų interesai turėtų būti vertinami skirtingai bei siūlo laikytis vienodo vertinimo principo:
Kalbėdamas apie gyvūnų naudojimą įvairioms žmonių reikmėms, Singeris prieštarauja bet kokioms jo formoms, galinčioms sukelti gyvūnams skausmą. Tačiau jis mano, jog gyvūnai neturi žmogui būdingo gebėjimo save įsivaizduoti ateityje, todėl pats gyvybės tęstinumas jiems nėra reikšmingas ir tuo gali būti pateisinamas beskausmis nužudymas.
TSRS-V8
Aprašymas
1940 m. vasarį TSRS buvo nuspręsta laikinai sustabdyti dirižablių statybą ir eksploataciją. „TSRS-V8“ buvo išardytas 1940 m. kovo mėn.
Lietuvos futbolo taurė 2021 m.
Dalyviai
10 A lygos dalyvių, 8 I lygos dalyviai ir 12 II lygos dalyvių - viso 30 komandų.
I etapas
-
Finalo rungtynės
„Panevėžys“: Victor Golas, Tautvydas Eliošius, Ernestas Veliulis (76 min. Eligijus Jankauskas), Justinas Januševskij, Jorge Elias, Rafael Floro, Matheus Bissi, Elivelto (66 min. Sebastian Vasquez), Chrysovalantis Kozoronis, Pijus Širvys (84 min. Domantas Antanavičius), Jeffrey Sarpong (84 min. Antonis Kapnidis).
Asmens grįžimo pažymėjimas
Konsulinis mokestis
Asmens grįžimo pažymėjimo išdavimo konsulinis mokestis yra 5 eurai.
Emilija Vileišienė
Biografija
1897 m. E. Jasmantaitė persikėlė gyventi į Vilnių, ištekėjo už gydytojo ir visuomenės veikėjo Antano Vileišio. Ji taip pat įsijungė visuomeninę veiklą, dalyvavo Lietuvių mokslo draugijos darbe, nuo 1904 m. globojo lietuvių teises gynusią Vilniaus lietuvių moksleivių kuopą (1911 m. pervadinta į Vilniaus „Aušros“ draugiją). 1913 m. E. Vileišienė buvo viena iš Lietuvių švietimo draugijos „Rytas“ steigėjų, 1914 m. kartu su kitais inicijavo Laikinąjį Vilniaus lietuvių komitetą nukentėjusiems dėl karo šelpti ir buvo išrinkta šios organizacijos iždininke. Pirmasis pasaulinis karas itin pablogino ir taip ekonomiškai sunkiai besiverčiančių Vilniaus, Kauno ir kt. buvusių gubernijų gyventojų padėtį. Norint pagelbėti nukentėjusiems nuo karo, Rusijoje buvo įsteigtas Didžiosios kunigaikštytės Tatjanos komitetas, o Vilniuje įsikūrė jo skyrius. Emilija Vileišienė tapo šio komiteto nare, 1915 m. dalyvavo skyrių įgaliotinių suvažiavime Sankt Peterburge. Kaizerinės vokiečių kariuomenės užimtame Vilniuje ji ir toliau rūpinosi tautiečių padėtimi, daug kartų su įvairiais prašymais lankėsi miesto komendatūroje. 1916 m. liepos 18 d. kartu su Jonu Vileišiu, Antanu Smetona, Juozu Bakšiu, Jonu Basanavičiumi, Povilu Gaidelioniu ji buvo suimta ir tardoma dėl platinamų atsišaukimų prieš okupacinę vokiečių administracija.
Toliejus
Toliejus – buvęs kaimas Joniškio rajono savivaldybėje, 2 km į vakarus nuo Stupurų.
Simone Simons
Simone Simons (g. 1985 m. sausio 17 d.) – Nyderlandų dainininkė, mecosopranas, simfoninio metalo grupės Epica pagrindinė vokalistė.
Viljormur Davidsen
Rinktinės
Nacionalinėje rinktinėje debiutavo 2013 m. rungtynėse prieš Islandijos rinktinę.
2019 m. kovo 26 d. pelnė debiutinė savo įvartį rungtynėse prieš Rumuniją.
Siorvaguro savivaldybė
Savivaldybės gyvenvietės:
Vladas Jezukevičius
Biografija
Baigė Marcinkonių pradinę mokyklą. Vėliau mokėsi privačiai, 1909 m. baigė Vilniaus kunigų seminariją. Tais pačiais metais įšventintas kunigu ir paskirtas vikaru į Vilniaus Šv. Kryžiaus Atradimo bažnyčią, inicijavo giesmių giedojimą lietuviškai. Po metų perkeltas į Švč. Trejybės parapiją Gervėčiuose (joje įvedė lietuviškas pamaldas), dar po vienerių metų – į Molėtų Šv. apaštalų Petro ir Povilo parapiją (kur įsteigė Lietuvių katalikų blaivybės draugijos skyrių).
Danel Sinani
Karjera
2018–2019 m. sezono geriausias Liuksemburgo futbolininkas.
Siesikų kapinių koplyčia
Architektūra
Vidaus patalpa su prieangiu, uždengta medine sijine perdanga su vožtinėmis lentomis ant nešančiųjų sijų. Grindys įrengtos iš sudėtų keramikinių plytų. Pastato grindyse – mediniu dangčiu uždengti laiptai į erdvų laidojimo rūsį su cilindriniu skliautu.
Renata Beržanskienė
Biografija
1987 m. sidabro medaliu baigė Marijampolės J. Jablonskio vidurinę mokyklą (joje buvo dėstoma sustiprinta lietuvių kalba). 1987-1992 m. Vilniaus universiteto (VU) Teisės fakultete (TF) įgijo teisininkės kvalifikaciją (studijų metais buvo VU TF Civilinės teisės ir civilinio proceso katedros studentų mokslinės draugijos būrelio pirmininko pavaduotoja). 1992 m. stažavosi Upsalos universitete (Švedija), baigė ES teisės kursus (įgijo sertifikatą).
Skalavikas
Skalavikas  – kaimas ir savivaldybė rytinėje Sandojaus salos pakrantėje, Fareruose.
Sawao Kato
Savao Kato (, g. 1946 m. spalio 11 d.) – Japonijos gimnastas, vienas sėkmingiausių visų laikų sportinės gimnastikos atletų, per savo karjerą laimėjęs 12 olimpinių medalių, tarp kurių aštuoni aukso, trys sidabro ir vienas bronzos.
Girdžių tvenkinys
Girdžių tvenkinys – tvenkinys Lietuvoje, Jurbarko rajone, 9 km į šiaurę nuo Jurbarko. Sudarytas 1976 m. patvenkus Mituvos upę 39,6 km nuo jos žiočių. Tvenkinio ilgis iš rytų į vakarus – 4,1 km, plotis – iki 0,35 km. Gylis siekia 6,4 m. Altitudė 38,7 m. Krantai aukštoki, daugiausia siauru ruožu apaugę medžiais ir krūmynais. Šiaurinėje pakrantėje auga sodai, kitose pakrantėse plyti dirbami laukai. Tvenkinio paskirtis priešerozinė; vanduo naudojamas laukų drėkinimui.
Virvės traukimas
Kilmė
1500–1600 m. laikotarpiu prasidėjo pirmieji oficialūs turnyrai Prancūzijoje.
Mikalauskai
Mikalauskai – buvęs viensėdis Kaišiadorių rajono savivaldybėje, 4 km nuo Kalvių.
Sedov
Istorija
Antrojo pasaulinio karo metu laivas priklausė pagalbiniam laivynui ir buvo naudojamas karių aprūpinimui. thumb|200px|left|Burlaivis Sedov 2009 m. [[Jūros šventės metu]] 1945 m. gruodį, pagal Potsdamo konferencijos sprendimą, laivas, kaip reparacija, buvo perduotas Tarybų Sąjungai ir pervadintas į Sedov.
ALHCS Spartans FC
Spartans FC ALHCS – Angilijos futbolo klubas iš Stouni Graundo.
FC Unirea Constanța
Istorija
2021–2022 m. sezone užėmė septynioliktą vietą.
Šilėnai (Rumšiškės)
Šilėnai (Šiliniai) – buvęs kaimas Kaišiadorių rajono savivaldybėje, 4 km nuo Rumšiškių.
Fiat Panda
Istorija
2012 m. gruodį buvo pagamintas paskutinis antros kartos Panda modelis. Iš viso jų pagaminta 2 168 491.
Bosnijos ir Hercegovinos futbolo varžybos 2017–2018 m.
Pusfinalio rungtynės
Pirmosios rungtynės:
Alfons Bertholds
Biografija
A. Bertholdas yra parašęs atsiminimų apie pakrantės mokyklas, lyvių žvejybos tradicijas, buitinių vaizdelių ciklą, kūrė poeziją tiek lyviškai, tiek latviškai. A. Bertholdo atsiminimai latvių kalba spausdinami B. Šuvcanės knygoje „Lībiešu krasta stāsti“ („Lyvių pakrantės pasakojimai“).
Benas Šatkus
Tarptautinė karjera
2016 m. pakviestas į U–16 rinktinę, 2017 m. atstovavo U–17 rinktinei, 2018 m. rungtyniavo U–19 rinktinėje. 2019 m. atstovavo U–21 rinktinei.
FK Granata Klaipėda
Istorija
2016 m. įkurtas klubas. Tuomet jis vadinosi „Fanatas“. Dalyvavo mažojo futbolo ir futsalo pirmenybėse.
Oro operatoriaus sertifikatas
Oro operatoriaus sertifikatas (angl. Air operator’s certificate) – dokumentas, kurį privalo gauti visos oro linijų bendrovės ir kitos įmonės, norinčios vystyti savo veiklą susijusią su skraidymu. Šį sertifikatą išduoda valstybės valdoma civilinės aviacijos administracija. Norint gauti šį sertifikatą iš operatoriaus reikalaujama, kad jis turėtų lėšas, personalą ir visą sistemą, kuri leistų užtikrinti keleivių bei įgulos saugumą skrydžių metu. Sertifikate nurodoma, kokiame regione ir kokią veiklą operatorius gali vykdyti.
Narokas
Narokas  – miestas pietvakarių Kenijoje, į vakarus nuo Nairobio, prie Pietų Evaso Ngiro upės. Rajono centras. Plentas į Nairobį. Dauguma miesto gyventojų – masajai. Vystomas turizmas (apylinkėse prasideda Masai Maros kraštas), auginami kviečiai. Veikia universitetas.
Peugeot 604
Istorija
Aštuntojo dešimtmečio pabaigoje „Peugeot“ ir „CX“).
Airijos politinė sistema
2018 m. Economist Intelligence Unit įvertino Airiją kaip liberaliosios demokratijos šalį.
Jungtukas
Jungtukas – nekaitoma, nesavarankiška kalbos dalis, kuri jungia sakinio dalis ir pačius sakinius.
Airijos politinė sistema
Šiaurės Airija
Šiaurės Airija yra svarbus Airijos politikos faktorius nuo pat tada kai 1920 m. Airijos sala buvo padalinta į Šiaurės Airiją ir Airijos Respubliką. Sukūrus Šiaurės Airiją kilo konfliktas tarp šiaurės nacionalistų (daugiausiai Romos katalikai), kurie siekė susivienijimo su Airijos Respublika, ir unionistų (daugiausiai protestantai), kurie norėjo, kad Šiaurės Airija liktų Jungtinėje Karalystėje. 1921 m. suformavus Šiaurės Airiją, buvo atsisakyta prisijungti prie Laisvosios Airijos valstybės, dauguma Romos katalikų ir respublikonų buvo diskriminuojami. Proporcinio atstovavimo panaikinimas ir balsų klastojimas lėmė, kad neproporcingai didelė parlamento narių dauguma buvo unionistai. Net tuometinis Šiaurės Airijos ministras pirmininkas Džeimsas Kreigas didžiavosi savo protestantų parlamentu. 1967 m. buvo įkurta „Šiaurės Airijos pilietinių teisių asociacija“, kuri turėjo panaikinti diskriminaciją tarp katalikų ir protestantų. Asociacijai ypatingai priešinosi unionistų bendruomenės. Septintojo dešimtmečio pabaigoje šis konfliktas peraugo į smurtinį konfliktą, kuris įtraukė laikinąją Airijos Respublikos armiją, lojalistų sukarintąsias pajėgas, policiją ir Britanijos armiją. Pastaroji iš pradžių buvo įkurta, kad apsaugotų katalikų bendruomenes nuo lojalistų smurto. Dėl šių susirėmimų buvo sustabdytas Šiaurės Airijos parlamento darbas, o nesėkmingos Britanijos vyriausybės pastangos atkurti valdžios pasidalijimo principą šalyje buvo įgyvendintos tik po 1998 m. pasirašytos Didžiojo Penktadienio sutarties. Dėl šių susirėmimų Šiaurės Airijoje žuvo tūkstančiai žmonių.
Pietų Sudano sportas
2016 m. vasaros olimpinės žaidynės
Pirmieji sportininkai, atstovaujantys šalies garbę olimpinėse žaidynėse, buvo 2016 m. vasaros olimpinės žaidynėse. Du sportininkai dalyvavo lengvosios atletikos varžybose - Santino Kenyi 1 500 m, Margret Rumat Hassan 200 ir 400 m bėgimuose.
Nisko mūšis
Blogai parengta švedų karinė kampanija buvo nutraukta po Jaroslavo mūšio (1656 m. kovo 15 d.), kuomet Švedijos karalius įsakė trauktis į Lenkijos centrinę dalį. Pasak švedų kronikininko Samuelio Pufendorfo, atsitraukdami iš Jaroslavo švedai patyrė daugiausiai nuostolių per karą Lenkijoje. Tuo pačiu metu Lenkijos pajėgos, kurios buvo sutelktos prie Lvovo, ėmė rengti partizaninius išpuolius prieš švedų kariuomenę. Jos traukimąsi labai apsunkino ir nepalankus oras, todėl švedų nuostoliai buvo dideli.
Rusijos tarptautiniai santykiai
Narystė JTO, bendradarbiavimas su NATO ir ES
Subyrėjus SSRS, Rusijos santykiai su NATO atšilo, tačiau ganėtinai nepastovūs.
Joniškėlio Igno Karpio aukštesnioji žemės ūkio ir paslaugų mokykla
Joniškėlio Igno Karpio žemės ūkio ir paslaugų mokykla – profesinio mokymo institucija Pasvalio rajono savivaldybės teritorijoje, Narteikių kaime, Mūšos ir Mažupės upių santakoje, 3 km į šiaurę nuo Joniškėlio.
Rūsteikių sentikių cerkvė
Rūsteikių sentikių cerkvė – veikiantys rusų stačiatikių (sentikių) maldos namai Zarasų rajone, Rūsteikių kaime, 10,5 km į pietus nuo Zarasų, prie kelio, 4,3 km į vakarus nuo kelio.
Pašalčis
Pašalčis – kaimas Šalčininkų rajono savivaldybėje, 7 km į pietvakarius nuo Šalčininkų, Šalčios dešiniajame krante, tiesiai prie sienos su Baltarusija, priešais Pašalčį Baltarusijoje. Seniūnaitijos centras. Keliai į Pačiabatus, Tribonis.
Akatekų kalba
Akatekų kalba (sav. Akateko) – majų kalbų šeimai priklausanti kalba, vartojama vakarų Gvatemaloje (daugiausia Huehuetenango departamente) bei pasienio regionuose Meksikos Čiapaso valstijoje. Labai artima kanchobalių ir chakaltekų kalboms, neretai įvardijama kaip vakarų kanchobalių tarmė/kalba.
Pašalčis
Istorija
XIX a. pab. Pašalčio-Juzefuvo palivarkai, atitinkantys dabartinį kaimą (buvęs Pašalčies kaimas ir okolica dabar Baltarusijoje) pateko į Lydos apskrities Benekainių valsčių.
Raistiniškių sentikių cerkvė
Raistiniškių sentikių cerkvė – veikiantys rusų stačiatikių (sentikių) maldos namai Zarasų rajone, Degučių seniūnijoje, Raistiniškių kaimo pakraštyje, 2,5 km į šiaurės rytus nuo Degučių, 1,5 km į šiaurės vakarus nuo kelio (yra nuoroda „Raistiniškės 1 km“).
Istorija
Raistiniškėse sentikių bendruomenė įsikūrė 1855 m., po to, kai 1840 m. buvo uždaryta Degučių cerkvė. Literatūroje yra minima, kad Raistiniškėse medinė cerkvė pastatyta caro laikais ir kaime gyvena vien sentikiai. Bendruomenės atstovai 1906 m. dalyvavo Šiaurės Vakarų krašto sentikių suvažiavime Vilniuje.
Čuchių kalba
Išskiriamos dvi pagrindinės tarmės:
Kalbasai
Istorija
dešinėje|miniatiūra|260px|Kalbasų dvaro apygarda 1933 m. Minimi nuo 1589 m. (Calbassen). Vietovardis gali būti sietinas su lietuvių veiksmažodžiu kalbasyti – kalbėtis. 1785 m. buvo valstybinis palivarkas su 3 ugniakurais, 1821 m. – palivarkas su 81 gyventoju. 1854 m. Kalbasuose buvo 7 gyvenamieji pastatai ir 140 gyventojų. 1879 m. Kalbasų dvaras valdė 381 ha žemės, iš jų 256 ha ariamos, 104 ha pievų. 1723–1818 m. priklausė Įsruties apskrities Brakupėnų domenų valsčiui, 1818–1945 m. – Pilkalnio apskričiai, buvo 1874 m. įsteigto Kusų valsčiaus dvaras. Tikintieji priklausė Kusų evangelikų liuteronų parapijai.
Karalių rūmai Stokholme
Istorija
Rūmų sienų spalva kelis kartus keitėsi: iki 1697 m. ji buvo ruda (panašiai kaip ir šiandien), statybų pradžioje – pilka, o nuo 1750 m. iki remonto darbų XIX a. pab. – geltona; po to sienos buvo dažomos tamsiai rudai. Dabartiniu metu fasadai yra kruopščiai renovuojami, pasibaigus iki 2036 m. besitęsiantiems darbams jie turėtų įgauti rožinę spalvą. thumb|250px|right|Pirmo aukšto planas (pagal arch. Nikodemo Tessino jaun. projektą)
San Ġwann FC
San Ġwann Football Club – Maltos futbolo klubas iš San Gvano.
Dorčesteris
Istorija
Miestas žinomas nuo romėnų laikų (vadintas ). Iš tų laikų išlikę vilų pamatai, mozaikos. Taip pat rastas amfiteatras, įrengtas neolito laikų akmenų rato vietoje (Momberi Ringsas). VII–V a. pr. m. e. Dorčesterio apylinkėse stovėjo galingas įtvirtinimų kompleksas (dabar likęs iškilus piliakalnis, vadinamas Mergelės Pilimi; įrengtas neolitinės tvirtovės vietoje).
Jūratė Jankauskienė
Mokslinė - pedagoginė veikla
Stažavosi Škotijoje, Čekijoje, Airijoje, Vokietijoje, Rumunijoje. Skaitė mokslinius pranešimus Olandijoje, Kanadoje, Vokietijoje, Škotijoje, Anglijoje, Norvegijoje, Airijoje, Graikijoje, Ukrainoje, Lietuvoje vykusiuose kongresuose, konferencijose. Edinburge (Škotija) bei Kijeve (Ukraina) vykusiose konferencijose buvo jų organizacinio komiteto nare.
Chakaltekų kalba
Chakaltekų kalba (sav. jab' xub’al) – majų kalbų šeimai priklausanti kalba, vartojama vakarų Gvatemaloje (daugiausia Huehuetenango departamente) bei Meksikos Čiapaso valstijoje (daugiausia ten įsikūrusių pabėgėlių Gvatemalos pilietinio karo metu). Dar vadinama popti (Gvatemaloje) ir abšubalių (Meksikoje) kalba.
Uprising FC
Istorija
Klubas įkurtas 2015 m. Rungtyniavo AFA Senior League, aukščiausiame šalies divizione.
Operacija Kobra
Hitleris, priešingai nei siūlė Vakarų grupės vyriausiasis vadas Günther von Kluge pradėti atsitraukimą link Vokietijos sienų, įsakė organizuoti kontrpuolimą ir uždaryti vokiečių fronto linijoje Sąjungininkų pralaužtą „skylę“. Vykdydami šį įsakymą vokiečiai įnirtingai puolė vakarų kryptimi Avranšo rajone, siekdami blokuoti JAV 3–osios armijos karinių išteklių tiekimo liniją (operacija „Lüttich“). Tačiau amerikiečių ataka iš pietų pačius vokiečius (7-ąją ir 5-ąją tankų armijas) varė į apsupties žiedą. Įvyko tai, ko baiminosi vermachto vadovybė: vokiečių užimtas frontas žlugo, todėl buvo sukurtas Falezo „katilas“. Ši teritorija galutina buvo uždaryta rugpjūčio 21 d., joje užspeista apie 50 000 vokiečių kareivių.
Onufrijus Malachovskis
Šeima
Vedė Mariją Feliciją Tarnovską.
Kilkim žaibu
Kilkim Žaibu 14
Festivalis vyko Varniuose, 2013 m. birželio 21-23 dienomis. Atlikėjai:
Northwest Airlines
Northwest Airlines, Inc. – buvo viena iš didžiausių JAV oro transporto vežėjų.
Simfonija Nr. 4 (Mendelsonas)
Simfonijos dalys
F. Mendelsono „Simfonija Nr. 4“ skirta orkestro atlikimui ir sudaryta iš keturių dalių:
Gramatinė kategorija
Gramatinė kategorija – pagal funkciją kalboje tarpusavyje priešinamų gramatinių formų sistema. Gramatinės kategorijos pavyzdžiai yra laikas (reikšmės gali būti esamasis, būtasis ir t. t.), skaičius (reikšmės – vienaskaita ir daugiskaita, kartais – dviskaita ir t. t.) bei giminė (reikšmės – vyriškoji, moteriškoji, bevardė ir t. t.).
Anskonys
Istorija
XIX a. pab. – okolica Lydos apskrityje. Sudarė Didžiųjų ir Mažųjų Anskonių okolicos.
Jėkabpilio mūšis
Priešistorė
1704 m. kampanijos metu caras Petras I planavo užimti Narvą ir Tartu bei pasiųsti pagalbą savo lenkų–lietuvių sąjungininkams Lietuvoje ir Kurliandijoje.
Mūšio eiga
miniatiūra|250px|left|Atminimo akmuo mūšio vietoje Mūšis buvo žiaurus, bet trumpas. Pirmąsias Sapiegos lietuvių atakas sąjungininkų rusų–lietuvių kariuomenė atrėmė. Tačiau į mūšį įsitraukus švedams, jų puolimo atlaikyti sąjungininkams jau nebepavyko. Mūšis baigėsi rusų ir jų sąjungininkų lietuvių bėgimu. Pralaimėjęs Korsako rusų dalinys atsitraukė link Drujos.
Lietuvių–rusų sąjungininkų gyvosios jėgos nuostoliai sudarė apie 2300 žuvusių, 517 belaisvių (tarp jų 287 rusai), taip pat prarasta 23 pabūklai, 2000 vežimų, 37 vėliavos ir 4 štandartai.
Pasekmės
1704 m. rugpjūčio 15 (26) d. Narvoje buvo pasirašyta Narvos sutartis dėl bendrų karinių veiksmų prieš švedus tarp caro Petro I ir Saksonijos kurfiursto bei Lenkijos karaliaus Augusto II.
Lauren Bacall
Biografija
7-ojo dešimtmečio pabaigoje Lorenos Bakol karjera kine ėmė strigti ir ji sutelkė dėmesį į vaidybą teatre. Su dideliu pasisekimu vaidino Brodvėjaus spektaklyje „Aplodismentai“ („Applause“), už jį 1970 m. pirmą kartą apdovanota „Tony“ apdovanojimu. Tuo laikotarpiu vaidino keliuose filmuose – detektyve „Žmogžudystė „Rytų eksprese“ („Murder on the Orient Express“, 1974) ir vesterne „Šaulys“ (1976). 1978 m. jos autobiografinės trilogijos pirmoji dalis tapo bestseleriu.
Percival Petrel
Konstrukcija ir konstravimas
Sparno konstrukciją sudarė du dėžiniai lonžeronai su klijuotės sienelėmis ir spruso (kanadinės eglės) lentynomis, bei terminės nerviūros. Tarp lonžeronų, viršutinių ir apatinių lentynų plokštumose, išdėstytos tarpusavyje lygiagrečios sprusinės įstrižainės, priimančios sukimo ir tempimo apkrovas. Prie lonžeronų įstrižainės pritvirtintos klijuotės kampučiais. Sparno karkasas įmirkytas antiseptike, apsaugančiame medieną nuo puvimo.
Lietuvoje
1938 m. rugsėjo 10 d. Kauno aerodrome surengtos lėktuvų krikštynos. Vienam iš lėktuvų (gamyklinis numeris Q.28) suteiktas Stepo Dariaus vardas ir registracijos numeris „LY-SOA“, o antrajam (gamyklinis numeris Q.29) – Stasio Girėno vardas ir registracijos numeris „LY-SOB“. Lėktuvai buvo nudažyti sidabrine spalva, užrašai ir juostos ant fiuzeliažų – žydri.
Šv. Benedikto bažnyčia
'''Šv. Benedikto bažnyčia''' yra 1 Lietuvos bažnyčios oficialus titulas.
Opšrūtų apylinkė
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Pilviškių valsčiuje, 1950 m. priskirta naujam Vilkaviškio rajonui. Panaikinta 1954 m. gegužės 25 d. prijungiant prie Alksnėnų apylinkės.
Mantujos kunigaikštystė
Istorija
1627 m. nutrūko silpno kunigaikščio Vinčenzo II tiesioginė paveldėjimo linija. Šiam valdovui taip trūko finansų, kad pardavė šeimos meno kolekciją Anglijos karaliui Karoliui I. Kadangi Vičenzas II nesusilaukė palikuonių, titulas ir valdos perėjo artimiems giminaičiams. Kunigaikštis mirė 1627 m. ir netrukus prasidėjo įpėdinystės karas (1628–1631 m.).
LaMelo Ball
LaMelas Bolas (, g. ) – JAV krepšininkas, žaidžiantis NBA lygoje besivaržančioje Šarlotės „Hornets“ komandoje.
William Evans (leksikografas)
Darbai
V. Evansas žinomas dėl anglų–valų žodyno A New Welsh-English Dictionary, kurį jis sudarė būdamas studentu ir išleido 1771 m. Antrasis leidimas pasirodė 1812 m. Valų bibliografas D. S. Evansas jame rado vertingos medžiagos.
Šilinėliai
Istorija
XX a. pr. Šilinėliuose buvo vėjo malūnas. Kaimo sodybos buvo išsidėsčiusios abipus Šešupės, į vakarus nuo kaimo plytėjo Trapėnų-Lubėnų giria, į rytus ir pietus – Vieškalnių giria. Kaimo pietvakariniu pakraščiu Šešupėn tekėjo nedidelis Kampupio upelis.
Ansaldo A.120
Lietuvoje
Lietuvos Karo aviacijoje šie orlaiviai naudoti iki 1940 m. Ketvirtąjame dešimtmetyje juos pradėta keisti lietuviškos konstrukcijos Anbo IV ir Anbo 41.
Žalpių alkakalnis
Padavimai, pasakojimai
Kalnas (ar kalnelis) vadinamas Koplyčkalniu. 1965 m. kraštotyrininkas Petras Jagminas užrašė Žalpių kaimo gyventojų patvirtinimus, kad čia buvęs alkakalnis: „''Koplyčkalnis senovėje buvo apaugęs storais ąžuolais. Čia buvo kūrenama šventoji ugnis''“. Prisimenami pasakojimai apie koplyčią, stovėjusią ant kalno ir vėliau nugrimzdusią į žemę. Buvo kalbama apie vaiduoklius, kurie naktį pasirodydavo ant kalno.
Hans-Hermann Hoppe
Hansas Hermanas Hopė (, 1949 m. rugsėjo 2 d. Peinėje) – Vokietijoje gimęs amerikiečių ekonomistas, libertarizmo filosofas, anarchokapitalizmo teoretikas. Austrų ekonomikos mokyklos atstovas. Nevados universiteto Las Vegase (UNLV) ekonomikos profesorius emeritas, Liudvigo fon Mizeso instituto garbės narys, buvęs "Journal of Libertarian Studies" redaktorius, Karališkosios sodininkystės draugijos Londone garbės narys, Nuosavybės ir laisvės draugijos įkūrėjas ir prezidentas, mėnesinio libertarinio žurnalo "Eigentümlich frei" redakcinės kolegijos narys.
Resident Evil Code: Veronica
Resident Evil Code: Veronica (Japonijoje − „BioHazard Code: Veronica“) – 2000 m. kompiuterinis vieno žaidėjo išlikimo siaubo žanro žaidimas, „Resident Evil“ žaidimų serijos dalis, kurią sukūrė ir išleido Japonijos „Capcom“ kompanija „Sega Dreamcast“ konsolei. Vėliau išleistos žaidimo adaptacijos kitoms konsolėms pavadinimu Resident Evil Code: Veronica X.
Apie žaidimą
„Resident Evil Code: Veronica“ yra pilnai 3D grafikos žaidimas, skirtingai nuo ankstesniųjų trijų franšizės žaidimų, tačiau dėl labai riboto kameros vaizdo judėjimo, kai daugiausiai vaizdas perteikiamas iš fiksuoto kampo − žaidimo mechanika menkai skiriasi nuo ankstesniųjų žaidimų. Žaidimo metu valdomas vienas herojus (Kler Redfyld arba Krisas Redfyldas), kuris ankštuose koridoriuose ir kambarėliuose kovoja su zombiais ir pasitaikančiais mutavusiais monstrais. Veikėjas turi rasti specialius objektus (raktus, brangakmenius, užrašytus slaptažodžius, el. leidimų korteles) spręsdamas galvosūkius, kad galėtų rasti išėjimus ir pereiti į kitą žaidimo lygį. Žaidime galima naudotis vietovių planais. Iš randamų užrašų paaiškėja žaidimo siužetas.
Bešmetas
Kazokų bešmetai
Tam tikros spalvos ir audeklo bešmetai buvo kazokų uniformos dalis. Ne tarnybos metu kazokai galėjo dėvėti bet kokio audeklo ir bet kokios spalvos bešmetus. Bešmetus dėvėdavo tiek kaip gatvės, tiek kaip namų drabužius. Jauni kazokai vasarą bešmetus vilkėdavo švenčių metu, o pagyvenę kazokai namuose vilkėdavo vata pamuštus bešmetus.
Humoreska
Teigiama, kad humoreska išsirutuliojo iš komiškų folklorinių pasakojimų, anekdotų, facecijų, švankų.
Panevėžio Ryšių statyba
Istorija
Panevėžiečių atgimimas prasidėjo 1978 m., kai vėl buvo laimėtos pirmosios lygos varžybos. Nuo 1979 m. „Elektronas“ grįžo į aukščiausiąją lygą, kur skirtingais pavadinimais be pertraukų rungtyniavo iki pat 2007 m. čempionato pabaigos. Per šį laikotarpį panevėžiečiai kartą tapo Lietuvos čempionais bei 2 kartus iškovojo Lietuvos regbio taurę.
Ieškant palaimos
Ieškant palaimos – 2009 m. komedija apie kino režisūros studija baigusią merginą, kuri, svajodama sukurti savo filmą, įsidarbina pornografijos kompanijoje.
Žalpių kraštotyros muziejus
Muziejuje sukurtos ekspozicijos, skirtos žymiems kraštiečiams: pirmajam Homero epų „Iliados“ ir „Odisėjos“ vertėjui Jeronimui Raliui (1876–1921), vargonų meistrui bei lietuviško sklandytuvo kūrėjui Jonui Garalevičiui (1871–1943) ir Steigiamojo Seimo nariui, visuomenės veikėjui Kazimierui Raliui (1885–1958). Pristatoma senoji klasė su autentiškais baldais, mokymosi reikmenimis, dienynais. Miestelyje, nebeturinčiame veikiančios mokyklos, sukurta edukacinė klasė, liudijanti, kaip vos ne prieš šimtą metų joje mokėsi vaikai. Atskiras kampelis skirtas seniems buities rakandams.
Palaraisčio telmologinis draustinis
Draustinis įsteigtas siekiant išsaugoti turtingą rūšimis Palaraisčio aukštapelkę Palomenės girininkijoje. Draustinis yra Natura 2000 objektas. Saugomos buveinės – vakarų taiga, žolių turtingi eglynai, pelkėti lapuočių miškai, pelkiniai miškai, aliuviniai miškai.
Čiuviakai
Pramoninės gamybos čiuviakus gamindavo iš natūralios odos, jų padus – iš akytos gumos, dalis suklijuodavo, dėdavo audeklinius pamušalus. Amatų gamybos čiuviakus gamindavo išverstiniu būdu – padą su batviršiu susiūdavo išverstus, o paskui susiūtą sąranką išversdavo taip, kad geroji pusė būtų išorėje,
Evan Griffiths
Biografija
Gelibeblige netoli Bridžendo, Glamorgane nepriklausomasis dvasininkas E. Grifitsas buvo jauniausias iš septynių vaikų. Jam buvo tik treji metai, kai mirė tėvas ir paliko šeimą skurde. Motina jį mokė namie.
E. Grifitsas mirė 1873 m. rugpjūčio 31 d. Palaidotas Svonsio priemiesčio Skečio kapinėse.
Tarptautinis šokio festivalis AURA
Istorija
2011 m. festivalis buvo pervadintas į Tarptautinį šokio festivalį AURA.
Robert Duchnevič
Politinė
Nuo 2023 m. Vilniaus rajono savivaldybės meras.
Šokantis Vilnius
Istorija
2011 metais Kovo 18 ir 25 dienomis „Forum Palace“ rūmuose 17 ir 20 valandomis klubas „Šokiai.lt“ šeštą kartą organizavo akciją „Šokantis Vilnius“, per kurią visi norintieji kviečiami nemokamai pašokti. Festivalio metu profesionalūs mokytojai mokė šokti trijose Vilniaus vietose. Iš viso įvyko 30 pamokų.
Normandijos operacija
Pirmąją dieną į Normandiją buvo pasiųsta 1200 lėktuvų, daugiau kaip 5000 desanto laivų, beveik 160 tūkst. karių. Rugpjūčio mėnesio pabaigoje Lamanšo sąsiaurį iš Anglijos į Normandiją kirto virš 2 mln. Sąjungininkų karių. Ši operacija laikoma didžiausia ir sudėtingiausia invazija iš jūros per visą karo istoriją. miniatiūra|250px|left|Priešininkų padėtis Vakarų Europoje 1944 m. birželio 6 d. miniatiūra|250px|left|Oro desanto planas Normandijoje
Operacijos planavimas
Sprendimą apie kėlimąsi 1944 m. per Lamanšą priėmė Vašingtono „Tridento“ konferencija, vykusi 1943 m. gegužės mėn. Didžiąją Normandijos operacijos plano dalį parengė Didžiosios Britanijos feldmaršalas Bernard Law Montgomery. Plėtojant invazijos planą, labiausiai buvo siekiama, kad priešas nesužinotų apie dvi svarbias detales - operacijos „Overlord“ vietą ir laiką. Siekiant užtikrinti slaptumą ir karinių veiksmų netikėtumą, buvo sukurta ir sėkmingai įgyvendinta keletas svarbių dezinformacijos operacijų - operacijos „Bodygard“, „Fortitude“ ir kitos. Sąjungininkai sukūrė fiktyvią kariuomenę su netikrais tankais, batalionais, bazėmis. Šioms pajėgoms vadovauti buvo paskirtas generolas George S. Patton, beje, Šiaurės Afrikos kampanijoje kovęsis prieš Erwin Rommel. Taigi, didžiausios vokiečių karinės pajėgos turėjo koncentruotis Pa de Kalė, priešingame krante nuo George S. Patton pajėgų. Tuo tarpu Sąjungininkai invaziją rengė Normandijoje.